CELEX: 32013D0242
Language: fi
Date: 2013-05-22 00:00:00
Title: 2013/242/EU: Komission täytäntöönpanopäätös, annettu 22 päivänä toukokuuta 2013 , Euroopan parlamentin ja neuvoston direktiivin 2012/27/EU mukaisten kansallisten energiatehokkuuden toimintasuunnitelmien mallista (tiedoksiannettu numerolla C(2013) 2882)  ETA:n kannalta merkityksellinen teksti

28.5.2013   
            
            
               FI
            
            
               Euroopan unionin virallinen lehti
            
            
               L 141/48
            
         KOMISSION TÄYTÄNTÖÖNPANOPÄÄTÖS,
   annettu 22 päivänä toukokuuta 2013,
   Euroopan parlamentin ja neuvoston direktiivin 2012/27/EU mukaisten kansallisten energiatehokkuuden toimintasuunnitelmien mallista
   (tiedoksiannettu numerolla C(2013) 2882)
   (ETA:n kannalta merkityksellinen teksti)
   (2013/242/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon energiatehokkuudesta, direktiivien 2009/125/EY ja 2010/30/EU muuttamisesta sekä direktiivien 2004/8/EY ja 2006/32/EY kumoamisesta 25 päivänä lokakuuta 2012 annetun Euroopan parlamentin ja neuvoston direktiivin 2012/27/EU (1) ja erityisesti sen 24 artiklan 2 kohdan ja liitteen XIV,
   sekä katsoo seuraavaa:
   
               (1)
            
            
               Direktiivin 2012/27/EU mukaan jäsenvaltioiden on toimitettava kansalliset energiatehokkuuden toimintasuunnitelmat viimeistään 30 päivänä huhtikuuta 2014 ja sen jälkeen joka kolmas vuosi. Suunnitelmissa on esitettävä merkittävät energiatehokkuustoimenpiteet ja odotetut tai saavutetut energiansäästöt, mukaan lukien energian toimittamisessa, siirrossa ja jakelussa sekä energian loppukäytössä saavutetut säästöt, jotta saavutettaisiin direktiivin 2012/27/EU 3 artiklan 1 kohdassa tarkoitetut energiatehokkuustavoitteet. Kansallisten energiatehokkuuden toimintasuunnitelmien on joka tapauksessa sisällettävä direktiivin 2012/27/EU liitteessä XIV olevassa 2 osassa määritellyt tiedot. Kansallisia energiatehokkuuden toimintasuunnitelmia on täydennettävä ajan tasalle saatetuilla arvioilla odotetusta primäärienergian kokonaiskulutuksesta vuonna 2020 sekä arvioilla primäärienergian kulutuksesta direktiivin 2012/27/EU liitteessä XIV olevassa 1 kohdassa mainituilla aloilla.
            
         
               (2)
            
            
               Direktiivin 2012/27/EU 24 artiklan 2 kohdan toisen alakohdan mukaan komissio toimittaa mallin, joka toimii ohjeena kansallisten energiatehokkuuden toimintasuunnitelmien laatimiselle. Malli hyväksytään direktiivin 26 artiklan 2 kohdassa tarkoitetulla neuvoa-antavalla menettelyllä. Direktiivin 26 artiklan 1 kohdassa säädetään, että komissiota avustaa Euroopan parlamentin ja neuvoston asetuksessa (EU) N:o 182/2011 (2) tarkoitettu komitea ja 26 artiklan 2 kohdassa säädetään, että mainitun asetuksen 4 artiklaa sovelletaan.
            
         
               (3)
            
            
               Tässä päätöksessä säädetyissä toimenpiteissä otetaan mahdollisimman laajasti huomioon energiatehokkuusdirektiivin komiteassa käydyt keskustelut,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään direktiivin 2012/27/EU 24 artiklan 2 kohdassa ja liitteessä XIV edellytetty kansallisten energiatehokkuuden toimintasuunnitelmien malli sellaisena kuin se on esitetty tämän päätöksen liitteessä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 22 päivänä toukokuuta 2013.
      
         
            Komission puolesta
         
         Günther OETTINGER
         
            Komission jäsen
         
      
   
   
      (1)  EUVL L 315, 14.11.2012, s. 1.
   
      (2)  EUVL L 55, 28.2.2011, s. 13.
   
      LIITE
      
         PAKOLLISTEN OSIEN MALLI
      
      
         KANSALLINEN ENERGIATEHOKKUUDEN TOIMINTASUUNNITELMA
      
      
      SISÄLLYSLUETTELO (PAKOLLISTEN OSIEN LUETTELO)
      
                  1.
               
               Johdanto
            
                  2.
               
               Yleiskatsaus kansallisista energiatehokkuustavoitteista ja säästöistä
            
                  2.1
               
               Vuoden 2020 kansallinen energiatehokkuustavoite
            
                  2.2
               
               Muut energiatehokkuustavoitteet
            
                  2.3
               
               Primäärienergian säästöt
            
                  2.4
               
               Loppuenergian säästöt
            
                  3.
               
               Energiatehokkuusdirektiivin täytäntöönpanoon liittyvät poliittiset toimenpiteet
            
                  3.1
               
               Horisontaaliset toimenpiteet
            
                  3.1.1
               
               Energiatehokkuusvelvoitejärjestelmät ja vaihtoehtoiset politiikkatoimet (7 artikla, liitteessä XIV olevan 2 osan 3.2 kohta)
            
                  3.1.2
               
               Energiakatselmukset ja energianhallintajärjestelmät (8 artikla)
            
                  3.1.3
               
               Kulutuksen mittaaminen ja laskutus (9–11 artikla)
            
                  3.1.4
               
               Kuluttajatiedotusohjelmat ja koulutus (12 ja 17 artikla)
            
                  3.1.5
               
               Pätevyys-, akkreditointi- ja sertifiointijärjestelmien saatavuus (16 artikla)
            
                  3.1.6
               
               Energiapalvelut (18 artikla)
            
                  3.1.7
               
               Muut luonteeltaan horisontaaliset energiatehokkuustoimenpiteet (19 ja 20 artikla)
            
                  3.2
               
               Rakennusten energiatehokkuus
            
                  3.2.1
               
               Rakennusten peruskorjausta koskeva strategia (4 artikla)
            
                  3.2.2
               
               Muut energiatehokkuustoimenpiteet rakennusalalla
            
                  3.3
               
               Julkisten elinten energiatehokkuus
            
                  3.3.1
               
               Keskushallinnon rakennukset (5 artikla)
            
                  3.3.2
               
               Muiden julkisten elinten rakennukset (5 artikla)
            
                  3.3.3
               
               Julkisten elinten hankinnat (6 artikla)
            
                  3.4
               
               Muut energian loppukäytön tehokkuutta koskevat toimet muun muassa teollisuudessa ja liikenteessä
            
                  3.5
               
               Tehokkaan lämmityksen ja jäähdytyksen edistäminen
            
                  3.5.1
               
               Kattava arviointi (14 artikla)
            
                  3.5.2
               
               Muut tehokkaaseen lämmitykseen ja jäähdytykseen liittyvät toimenpiteet (14 artikla)
            
                  3.6
               
               Energian muuntaminen, siirto, jakelu ja kysynnänohjaus
            
                  3.6.1
               
               Energiatehokkuuskriteerit verkkotariffeissa ja -säännöissä (15 artikla)
            
                  3.6.2
               
               Kysynnänohjauksen helpottaminen ja edistäminen (15 artikla)
            
                  3.6.3
               
               Energiatehokkuuskriteerit verkon suunnittelussa ja verkkosäännöissä (15 artikla)
            1.   Johdanto
      
      Tässä mallissa määritellään tiedot, jotka jäsenvaltioiden on esitettävä energiatehokkuusdirektiivin (2012/27/EU) 24 artiklan 2 kohdan ja liitteen XIV mukaisissa kansallisissa energiatehokkuuden toimintasuunnitelmissaan toimenpiteistä, jotka on hyväksytty tai aiotaan hyväksyä energiatehokkuusdirektiivin keskeisten osien täytäntöönpanemiseksi. Jos mallissa luetellaan asioita, joiden ilmoittaminen on pakollista, niillä ei tarkoiteta toimenpiteitä, joita jäsenvaltiot eivät ole hyväksyneet tai suunnitelleet. Malli on tarkoitettu jäsenvaltioille ohjeeksi kansallisten energiatehokkuuden toimintasuunnitelmien laatimista varten, kuten on säädetty energiatehokkuusdirektiivin 24 artiklan 2 kohdassa.
      Jos mallissa ilmoitetaan, että tiedot on ilmoitettava ensimmäisessä ja/tai toisessa kansallisen energiatehokkuuden toimintasuunnitelmassa, tämä perustuu energiatehokkuusdirektiivin säännöksiin. Jos tällaista viittausta ei ole, tiedot on toimitettava ensimmäisessä ja kaikissa seuraavissa kansallisissa energiatehokkuuden toimintasuunnitelmissa.
      Mallia täydentävät kansallisia energiatehokkuuden toimintasuunnitelmia koskevat ohjeet [viittaus komission yksiköiden valmisteluasiakirjaan, jossa annetaan lisäohjeita].
      2.   Yleiskatsaus kansallisista energiatehokkuustavoitteista ja säästöistä
      
      2.1   Vuoden 2020 kansallinen energiatehokkuustavoite
      
      
                  1)
               
               
                  Ilmoittakaa energiatehokkuusdirektiivin 3 artiklan 1 kohdassa vaadittu ohjeellinen kansallinen energiatehokkuustavoite vuodelle 2020 (3 artiklan 1 kohta, liitteessä XIV olevan 2 osan 1 kohta).
               
            
                  2)
               
               
                  Ilmoittakaa tavoitteen odotettu vaikutus primääri- ja loppuenergian kokonaiskulutukseen vuonna 2020 ja selittäkää, miten ja minkä tietojen perusteella tämä on laskettu (3 artiklan 1 kohta).
               
            
                  3)
               
               
                  Antakaa arvio primäärienergian kokonaiskulutuksesta ja alakohtaisesta kulutuksesta vuonna 2020 (24 artiklan 2 kohta, liitteessä XIV olevan 2 osan 2 kohta).
               
            2.2   Muut energiatehokkuustavoitteet
      
      Luetelkaa muut energiatehokkuuteen liittyvät kansalliset tavoitteet, jotka koskevat koko taloutta tai tiettyjä aloja (liitteessä XIV olevan 2 osan 1 kohta).
      2.3   Primäärienergian säästöt
      
      Antakaa yleiskatsaus raportointiajankohtaan mennessä saavutetuista säästöistä ja arvio vuoteen 2020 mennessä odotetuista säästöistä (3 artiklan 1 kohta, 24 artiklan 2 kohta, liitteessä XIV olevan 2 osan 2 kohdan a alakohta).
      2.4   Loppuenergian säästöt
      
      
                  1)
               
               
                  Euroopan parlamentin ja neuvoston direktiivin 2006/32/EY (1) soveltamiseksi antakaa ensimmäisessä ja toisessa kansallisessa energiatehokkuuden toimintasuunnitelmassa tiedot saavutetuista loppuenergian säästöistä ja vuoteen 2016 saakka ennustetuista säästöistä energian loppukäytössä (direktiivin 2006/32/EY 4 artiklan 1 ja 2 kohta; energiatehokkuusdirektiivin liitteessä XIV olevan 2 osan 2 kohdan b alakohta).
               
            
                  2)
               
               
                  Direktiivin 2006/32/EY soveltamiseksi kuvailkaa ensimmäisessä ja toisessa kansallisessa energiatehokkuuden toimintasuunnitelmassa loppuenergian säästöjen määrityksessä käytetty mittaus- ja/tai laskentamenetelmä (liitteessä XIV olevan 2 osan 2 kohdan b alakohdan toinen alakohta).
               
            3.   Energiatehokkuusdirektiivin täytäntöönpanoon liittyvät poliittiset toimenpiteet
      
      3.1   Horisontaaliset toimenpiteet
      
      3.1.1   Energiatehokkuusvelvoitejärjestelmät ja vaihtoehtoiset politiikkatoimet (7 artikla, liitteessä XIV olevan 2 osan 3.2 kohta)
      
      
                  1)
               
               
                  Antakaa tiedot niiden energiansäästöjen kokonaismäärästä, jotka velvoitekaudella on saavutettu 7 artiklan 1 kohdan mukaisesti asetetun tavoitteen saavuttamiseksi, sekä tarvittaessa tiedot siitä, kuinka 7 artiklan 2 ja 3 kohdassa lueteltuja mahdollisuuksia on käytetty (7 artikla, liitteessä XIV olevan 2 osan 2 kohdan a alakohta).
               
            
                  2)
               
               
                  Antakaa lyhyt kuvaus 7 artiklan 1 kohdassa tarkoitetusta kansallisesta energiatehokkuusvelvoitejärjestelmästä, mukaan lukien tiedot siitä, kuinka seuranta ja todentaminen on varmistettu (7 artiklan 1 ja 6 kohta, 20 artiklan 6 kohta, liitteessä XIV olevan 2 osan 3.2 kohta).
               
            
                  3)
               
               
                  Antakaa tiedot 7 artiklan 9 kohdan ja 20 artiklan 6 kohdan mukaisesti hyväksytyistä vaihtoehtoisista politiikkatoimista, mukaan lukien tiedot siitä, kuinka seuranta ja todentaminen on varmistettu ja kuinka vastaavuus on säilytetty (7 artiklan 9 ja 10 kohta, 20 artiklan 6 kohta, liitteessä XIV olevan 2 osan 3.2 kohta).
               
            
                  4)
               
               
                  Esittäkää tarvittaessa energiatehokkuusvelvoitejärjestelmän tuloksena saavutetut julkaistut energiansäästöt (7 artiklan 6 ja 8 kohta, liitteessä XIV olevan 2 osan 2 kohdan a alakohta).
               
            
                  5)
               
               
                  Esittäkää tarvittaessa vaihtoehtoisten politiikkatoimien tuloksena saavutetut julkaistut energiansäästöt (7 artiklan 10 kohta, liitteessä XIV olevan 2 osan 2 kohdan a alakohta).
               
            
                  6)
               
               
                  Antakaa tiedot energiatehokkuusdirektiivin liitteen IV mukaisesti valituista kansallisista kertoimista (liitteessä XIV olevan 2 osan 3.2 kohta).
               
            
                  7)
               
               
                  Antakaa tarvittaessa tiedot muusta kuin energiatehokkuusdirektiivin liitteessä V olevan 2 kohdan e alakohdassa säädetystä menetelmästä, jota käytetään säästöjen elinkaaren huomioon ottamiseen, ja selittäkää, kuinka on varmistettu, että menetelmä johtaa vähintään samaan säästöjen kokonaismäärään kuin direktiivissä säädetty menetelmä (liitteessä V olevan 2 kohdan e alakohta).
               
            3.1.2   Energiakatselmukset ja energianhallintajärjestelmät (8 artikla)
      
      Antakaa yleiskatsaus energiakatselmusten ja energianhallintajärjestelmien edistämiseksi suunnitelluista tai toteutetuista toimenpiteistä, mukaan lukien tehtyjen energiakatselmusten määrää koskevat tiedot, joissa eritellään suurissa yrityksissä tehdyt energiakatselmukset ja annetaan jäsenvaltion alueella sijaitsevien suurten yritysten määrä ja tieto siitä, kuinka moneen niistä sovelletaan 8 artiklan 5 kohtaa (liitteessä XIV olevan 2 osan 3.3 kohta).
      3.1.3   Kulutuksen mittaaminen ja laskutus (9–11 artikla)
      
      Kuvailkaa toteutettuja ja suunniteltuja toimenpiteitä, jotka on hyväksytty tai aiotaan hyväksyä kulutuksen mittaamisen ja laskutuksen alalla (9 artikla, 10 artikla, 11 artikla, liitteessä XIV olevan 2 osan 2 kohdan ensimmäinen virke).
      3.1.4   Kuluttajatiedotusohjelmat ja koulutus (12 ja 17 artikla)
      
      Antakaa tiedot toimenpiteitä, jotka on hyväksytty tai aiotaan hyväksyä energian tehokkaan käytön edistämiseksi ja helpottamiseksi pk-yrityksissä ja kotitalousasiakkaiden piirissä (12 artikla, 17 artikla, liitteessä XIV olevan 2 osan 2 kohdan ensimmäinen virke).
      3.1.5   Pätevyys-, akkreditointi- ja sertifiointijärjestelmien saatavuus (16 artikla)
      
      Antakaa tiedot olemassa olevista tai suunnitelluista sertifiointi- tai akkreditointijärjestelmistä tai vastaavista pätevyysjärjestelmistä (mukaan lukien tarvittaessa koulutusohjelmat), jotka ovat energiapalvelujen ja energiakatselmusten suorittajien, energia-asioista vastaavien ja energiaan liittyvien, Euroopan parlamentin ja neuvoston direktiivin 2010/31/EU (2) 2 artiklan 9 kohdassa määriteltyjen rakennusosien asentajien saatavilla (16 artikla, liitteessä XIV olevan 2 osan 3.7 kohta).
      3.1.6   Energiapalvelut (18 artikla)
      
      
                  1)
               
               
                  Antakaa tiedot toimenpiteistä, jotka on hyväksytty tai aiotaan hyväksyä energiapalvelujen edistämiseksi. Kuvaukseen on sisällyttävä linkki internetsivustolle, jossa on luettelo saatavilla olevista energiapalvelujen tarjoajista ja niiden pätevyydestä (liitteessä XIV olevan 2 osan 2 kohdan ensimmäinen virke, liitteessä XIV olevan 2 osan 3.8 kohta).
               
            
                  2)
               
               
                  Antakaa laatuarvio kansallisten energiapalvelumarkkinoiden nykyisestä tilasta ja tulevasta kehityksestä (18 artiklan 1 kohdan e alakohta).
               
            3.1.7   Muut luonteeltaan horisontaaliset energiatehokkuustoimenpiteet (19 ja 20 artikla)
      
      
                  1)
               
               
                  Ilmoittakaa ensimmäisessä kansallisessa energiatehokkuuden toimintasuunnitelmassa energiatehokkuusdirektiivin 19 artiklan täytäntöönpanemiseksi toteutetut energiatehokkuustoimenpiteet. Esittäkää erityisesti luettelo energiatehokkuuteen liittyvien sääntelyllisten ja muiden esteiden poistamiseksi toteutetuista toimenpiteistä (esim. ristiriitaiset kannustimet usean omistajan kiinteistöissä, julkiset hankinnat ja vuotuisen talousarvion laadinta sekä julkisten elinten tilinpito) (19 artikla, liitteessä XIV olevan 2 osan 3.9 kohta).
               
            
                  2)
               
               
                  Antakaa kansallista energiatehokkuusrahastoa koskevat tiedot (20 artikla, liitteessä XIV olevan 2 osan 2 kohdan ensimmäinen virke).
               
            3.2   Rakennusten energiatehokkuus
      
      3.2.1   Rakennusten peruskorjausta koskeva strategia (4 artikla)
      
      Esitelkää rakennusten peruskorjausta koskeva pitkän aikavälin kansallinen strategia (4 artiklan viimeinen alakohta).
      3.2.2   Muut energiatehokkuustoimenpiteet rakennusalalla
      
      Antakaa tiedot rakennusten energiatehokkuuden parantamiseksi toteutetuista merkittävistä toimenpiteistä, jotta saavutettaisiin 3 artiklan 1 kohdassa tarkoitetut kansalliset energiatehokkuustavoitteet (24 artiklan 2 kohta, liitteessä XIV olevan 2 osan 2 kohdan ensimmäinen virke).
      3.3   Julkisten elinten energiatehokkuus
      
      3.3.1   Keskushallinnon rakennukset (5 artikla)
      
      Antakaa tiedot lämmitettyjen ja jäähdytettyjen keskushallinnon rakennusten julkaistusta luettelosta (5 artiklan 5 kohta, liitteessä XIV olevan 2 osan 2 kohdan ensimmäinen virke).
      3.3.2   Muiden julkisten elinten rakennukset (5 artikla)
      
      
                  1)
               
               
                  Antakaa tiedot toteutetuista tai suunnitelluista toimenpiteitä, joilla julkisia elimiä ja julkisoikeudellisia sosiaalisesta asuntotarjonnasta vastaavia toimijoita kannustetaan hyväksymään energiatehokkuussuunnitelmia, jotka osoittavat julkisten elinten toimivan esimerkkeinä rakennusten energiatehokkuuden alalla (5 artiklan 7 kohdan a alakohta, liitteessä XIV olevan 2 osan 2 kohdan ensimmäinen virke).
               
            
                  2)
               
               
                  Antakaa luettelo julkisista elimistä, jotka ovat laatineet energiatehokkuussuunnitelman (liitteessä XIV olevan 2 osan 3.1 kohta).
               
            3.3.3   Julkisten elinten hankinnat (6 artikla)
      
      Antakaa tiedot toteutetuista tai suunnitelluista toimista, joilla pyritään varmistamaan, että keskushallinnot hankkivat energiatehokkaita tuotteita, palveluja ja rakennuksia (6 artiklan 1 kohta), sekä toteutetuista tai suunnitelluista toimenpiteistä, joilla muita julkisia elimiä rohkaistaan tekemään samoin (6 artiklan 3 kohta, liitteessä XIV olevan 2 osan 2 kohdan ensimmäinen virke).
      3.4   Muut energian loppukäytön tehokkuutta koskevat toimet muun muassa teollisuudessa ja liikenteessä
      
      
                  1)
               
               
                  Antakaa tiedot teollisuuden energiatehokkuuden parantamiseksi toteutetuista merkittävistä toimenpiteistä, jotta saavutettaisiin 3 artiklan 1 kohdassa tarkoitetut kansalliset energiatehokkuustavoitteet (24 artiklan 2 kohta, liitteessä XIV olevan 2 osan 2 kohdan ensimmäinen virke).
               
            
                  2)
               
               
                  Antakaa tiedot matkustaja- ja tavaraliikenteen energiatehokkuuden parantamiseksi toteutetuista merkittävistä toimenpiteistä, jotta saavutettaisiin 3 artiklan 1 kohdassa tarkoitetut kansalliset energiatehokkuustavoitteet (24 artiklan 2 kohta, liitteessä XIV olevan 2 osan 2 kohdan ensimmäinen virke).
               
            
                  3)
               
               
                  Antakaa tiedot muista energian loppukäytön tehokkuutta koskevista toimenpiteistä, joilla edistetään kansallisten energiatehokkuustavoitteiden saavuttamista ja joista ei ole raportoitu muualla kansallisessa energiatehokkuuden toimintasuunnitelmassa (24 artiklan 2 kohta, liitteessä XIV olevan 2 osan 2 kohdan ensimmäinen virke).
                  
               
            3.5   Tehokkaan lämmityksen ja jäähdytyksen edistäminen
      
      3.5.1   Kattava arviointi (14 artikla)
      
      
                  1)
               
               
                  Antakaa toisessa ja sitä seuraavissa kansallisissa energiatehokkuuden toimintasuunnitelmissa arviointi tehokkaan yhteistuotannon ja tehokkaan kaukolämmityksen ja -jäähdytyksen hyödyntämismahdollisuuksia koskevan kattavan arvioinnin toteuttamisessa saavutetusta edistyksestä (14 artiklan 1 kohta, liitteessä XIV olevan 2 osan 3.4 kohta).
               
            
                  2)
               
               
                  Kuvailkaa menettelyt ja menetelmät, joita on käytetty energiatehokkuusdirektiivin liitteessä IX asetettujen kriteerien mukaisen kustannus-hyötyanalyysin tekemiseksi (14 artiklan 3 kohta, liitteessä IX olevan 1 osan viimeinen alakohta, liitteessä XIV olevan 2 osan 2 kohdan ensimmäinen virke).
               
            3.5.2   Muut tehokkaaseen lämmitykseen ja jäähdytykseen liittyvät toimenpiteet (14 artikla)
      
      Kuvailkaa kansallisen, alueellisen ja paikallisen tason toimenpiteitä, strategioita ja toimintapolitiikkoja, mukaan lukien ohjelmat ja suunnitelmat, joilla pyritään kehittämään tehokkaan yhteistuotannon, tehokkaan kaukolämmityksen ja -jäähdytyksen ja muiden tehokkaiden lämmitys- ja jäähdytysjärjestelmien sekä hukkalämmön ja uusiutuvien energialähteiden hyödyntämiseen perustuvan lämmityksen ja jäähdytyksen käytön taloudellisia mahdollisuuksia (14 artiklan 2 ja 4 kohta, liitteessä XIV olevan 2 osan 2 kohdan ensimmäinen virke).
      3.6   Energian muuntaminen, siirto, jakelu ja kysynnänohjaus
      
      3.6.1   Energiatehokkuuskriteerit verkkotariffeissa ja -säännöissä (15 artikla)
      
      
                  1)
               
               
                  Kuvailkaa suunniteltuja tai hyväksyttyjä toimenpiteitä, joilla pyritään varmistamaan, että poistetaan sellaiset tariffeihin sisältyvät kannustimet, jotka ovat haitallisia sähkön tuotannon, siirron, jakelun ja toimituksen kokonaistehokkuudelle tai jotka voivat haitata kysynnänohjauksen soveltamista markkinoiden tasapainottamisessa ja lisäpalvelujen hankinnassa (15 artiklan 4 kohta, liitteessä XIV olevan 2 osan 2 kohdan ensimmäinen virke).
               
            
                  2)
               
               
                  Kuvailkaa suunniteltuja tai hyväksyttyjä toimenpiteitä, joilla verkonhaltijoita pyritään kannustamaan parantamaan tehokkuutta infrastruktuurin suunnittelun ja käytön avulla (15 artiklan 4 kohta, liitteessä XIV olevan 2 osan 2 kohdan ensimmäinen virke).
               
            
                  3)
               
               
                  Kuvailkaa suunniteltuja tai hyväksyttyjä toimenpiteitä, joilla pyritään varmistamaan, että tariffit antavat toimittajille mahdollisuuden edistää kuluttajien osallistumista järjestelmän tehokkuuteen, mukaan lukien kysynnänohjaus (15 artiklan 4 kohta, liitteessä XIV olevan 2 osan 2 kohdan ensimmäinen virke).
               
            3.6.2   Kysynnänohjauksen helpottaminen ja edistäminen (15 artikla)
      
      Antakaa tiedot muista suunnitelluista tai hyväksytyistä toimenpiteistä, joilla pyritään mahdollistamaan kysynnänohjaus ja kehittämään sitä, mukaan lukien dynaamista hinnoittelua tukeviin tariffeihin liittyvät kysynnänohjaustoimenpiteet (liitteessä XI oleva 3 kohta, liitteessä XIV olevan 2 osan 3.6 kohta).
      3.6.3   Energiatehokkuuskriteerit verkon suunnittelussa ja verkkosäännöissä (15 artikla)
      
      Kuvatkaa edistystä, jota on saavutettu kansallisen kaasu- ja sähköinfrastruktuurin energiatehokkuuden parantamismahdollisuuksien arvioinnissa, ja antakaa tiedot hyväksytyistä ja suunnitelluista toimenpiteistä ja investoinneista kustannustehokkaiden energiatehokkuusparannusten toteuttamiseksi verkkoinfrastruktuurissa ja niiden toteuttamisaikataulu (15 artiklan 2 kohta, liitteessä XIV olevan 2 osan 3.5 kohta).
      
         (1)  EUVL L 114, 27.4.2006, s. 64.
      
         (2)  EUVL L 153, 18.6.2010, s. 13.